Gesinsmoord: Sekerheidswag maak gru-vonds | Maroela Media
Henco Naude en vermoedelik sy ma, Lizelle. (Foto: Facebook)
Die gemeenskap van Secunda is geruk deur wat lyk na 'n gesinsmoord nadat 'n sekerheidswag van die omgewing Vrydagoggend 'n gru-ontdekking in 'n huis gedoen het.
Volgens kapt. Gerhard Elmes, polisiewoordvoerder van Secunda, is Andries Lee van die sekerheidsmaatskappy Roman Alarms Vrydagoggend na die huis om ondersoek in te stel. Dit nadat Lizelle Naudé nie opgedaag het vir werk by 'n laerskool in die omgewing nie.
"By die huis aangekom het Lee die liggame van Carl Andries Naudé (50), sy vrou Lizelle Naudé (52), sy ma Fredrica Christina Naudé (83) en die Naudé's se 17-jarige seun, Henko, aangetref," sê Elmes.
Volgens Lee se vertelling was dit stil by die Naudé's se adres en hy het die huis binnegegaan om ondersoek in te stel. "In die eerste slaapkamer van die huis het hy die ouma, Fredrica Christina Naudé, met 'n skietwond aan haar linkerslaap aangetref. In die tweede slaapkamer het hy Lizelle met 'n skietwond ook aan die slaap aangetref. In dieselfde kamer was hul paraplegiese seun in die bed, ook met 'n skietwond aan sy linkerslaap. In die hoofslaapkamer van die huis se badkamer het Lee Andries Naudé in 'n plas bloed op die toilet aangetref met 'n skietwond in die mond. Langs hom was 'n 9 mm-pistool," sê Elmes.
Laerskool Trichardt het op sy Facebook-blad 'n foto van Henko en vermoedelik sy ma, Lizelle, geplaas met die woorde: Ons harte is stukkend oor die verlies van 'n gesin … een van ons oudleerders Henco Naudé."
Elmes sê drie sake van moord op die twee vroue en seun word ondersoek. 'n Geregtelike doodsondersoek na Andries se dood is begin.
As n mens nie die omstandighede en kennis dra van betrokke voorval nie bly stil onthou daar is nog familie van al die afgestorwendes wat bitter hartseer is oor die voorval
Boeke van n ander persoon is maar altyd duister.
Dis baie hartseer
Baie mense kan nie meer die onsekerheid van leef in die Nuwe Suid-Afrika hanteer nie. Die Here sal besluit oor die reg of verkeerd ons kan maar net simpatiseer.